proxectonos/corpus_dominio_legal_administrativo_tmp huggingface dataset:
11/05/2015 | Administración LocalMunicipal
Cariño
Apertura de novo prazo de solicitude de axudas para actividades culturais

A Xunta de Goberno, en sesión ordinaria que tivo lugar o 6 de maio de deste ano, acordou abrir un novo prazo de presentación de solicitudes das “Axudas para sufragar actividades culturais durante o ano 2015”, conforme coas bases aprobadas pola Xunta de Goberno do 15/04/15. que foron publicadas no B. O. P. Nº 74 de 22/04/2015. O novo prazo será de un mes a contar desde o día seguinte ao da publicación deste anuncio no B. O. P. O que se fai público para xeral coñecemento. Cariño, a 7 de maio de 2015. A alcaldesa Asdo.: Purificación Seixido Gómez.
11/05/2015 | Administración LocalMunicipal
Arteixo
Persoal
Corrección de erros Convocatoria e Bases 1 praza Arquitecto Técnico-Técnico Urbanista (Funcionario Carreira) do Concello de Arteixo

Ref: CG/bz/15 Dpto. de Persoal e RR. HH. Detectado erro na publicación da Convocatoria e Bases para a provisión en propiedade de 1 praza de arquitecto técnico-técnico urbanista, funcionario de carreira (BOP nº 69 de data 15 de abril de 2015), eméndase o mesmo do seguinte xeito: Na base 7.4, onde dí: “O/a aspirante proposto/a deberá presentar dentro do prazo máximo de 5 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento/contratación), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como toda a documentación requirida polo Dpto. de Persoal co fin de efectuar o nomeamento como persoal funcionario interino.”, deberá figurar: “O/a aspirante proposto/a deberá presentar dentro do prazo máximo de 5 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento/contratación), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como toda a documentación requirida polo Dpto. de Persoal co fin de efectuar o nomeamento como persoal funcionario en propiedade.” Arteixo, 29 de abril de 2015 ALCALDE-PRESIDENTE Por delegación, Decreto 989/2011 Asdo.: José María Sánchez Novo CONCELLEIRO DE PERSOAL E RR. HH.
11/05/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago mutuo acordo. AC/10/140.01.75. concellos de Carballo, Coristanco, Cabana de Bergantiños, Zas e Vimianzo

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos mutuos acordos correspondentes a expedientes de expropiación forzosa instruídos para os Termos Municipais de Carballo, Coristanco, Cabana de Bergantiños, Zas e Vimianzo, por mor das obras ”Vía de alta capacidade Carballo- Berdoias”, ós propietarios cuxa relación figura exposta no taboleiro de anuncios dos Concellos referenciados. O dito pagamento terá lugar: Lugar: Casa Consistorial do Concello de Coristanco Data: 19 de maio de 2015 de 11:30 a 13:00 horas. Lugar: Casa Consistorial do Concello de Carballo Data: 20 de maio de 2015 de 10:00 a 11:00 horas. Lugar: Casa Consistorial do Concello de Zas Data: 20 de maio de 2015 de 12:00 a 13:00 horas Lugar: Casa Consistorial do Concello de Cabana de Bergantiños Data: 21 de maio de 2015 de 10:00 a 11:00 horas Lugar: Casa da Cultura de Vimianzo Data: 21 de maio de 2015 de 12:00 a 13:00 horas Efectuarase polo pagador deste Servizo e en presencia do Representante da Administración, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a 30 de abril de 2015 O xefe do servizo, Asdo.: Felipe de la Vega Gándaras
11/05/2015 | Administración LocalMunicipal
Arteixo
Servizos Económicos
Aprobación provisional de la modificación de la Ordenanza fiscal nº 8

O Concello Pleno, en sesión celebrada o día 30 de abril de 2015, aprobou provisoriamente a modificación da seguinte ordenanza fiscal: O acordo citado foi adoptado en virtude do sinalado no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, expoñéndose ao público por un prazo de trinta días, mediante inserción do presente edicto no Boletín Oficial da Provincia e no diario “La Voz de Galicia”, así como, en cumprimento do precepto citado, no taboleiro de edictos do Concello. O prazo citado comezará a contar a partir da derradeira das publicacións realizadas. - Durante este período, tódolos interesados poderán examinar o expediente e presentar, no seu caso, as reclamacións que consideren oportunas. - Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto integro da modificación da ordenanza citada. Arteixo 30 de abril de 2015 O Alcalde Asdo: Carlos Calvelo Martínez
11/05/2015 | Administración LocalMunicipal
Sada
Servizo de Urbanismo
Anuncio relativo ao acordo adoptado polo pleno do Concello en sesión ordinaria celebrada o 27 de novembro de 2014

No marco do expediente de revisión de oficio da licenza municipal nº 578/2006, outorgada para a construción dun edificio de 32 vivendas, locais comerciais, rochos e garaxe no inmoble situado no número 63-65 da Avda. da Mariña (Sada), con data 27 de novembro de 2014, o Pleno do Concello en sesión ordinaria adoptou, entre otros o seguinte acordo: “6º.- Expediente de revisión de oficio, se procede, da licenza de obras outorgada a “O Meu Lar, S. L.”.- 1º.- Desestimar as alegacións presentadas polo denunciante con data 17-12-2013 e a entidade “O Meu Lar, S. L.” con data 13-12-2013 ao expediente de revisión de oficio da licenza municipal nº 578/2006, outorgada pola Xunta de Goberno Local o 11 de agosto de 2006.- 2º.- Desestimar a solicitude de revisión de oficio formulada polo denunciante respecto da dita licenza nº 578/2006, toda vez que non se aprecia a vulneración do ordenamento urbanístico, e por tanto do vicio de nulidade alegado […]. Procedendose a dar traslado do dito acordo aos interesados, sen que fora posible realizar a notificación a varios deles, nomeadamente: D. Manuel Hugo Adnan Bazoalto Brophy, DªMaria Letizia Mañosa Sancio, DªRuth Vanessa Bruckner Grañe, Zoila Victoria Monras Albertini Riesgo Gestión SL, D. Kevin Isaac Ibis Dasylva e Dª. Sonia Eva Ana Maria Cristina Tourab Okon. A presente notificación surtirá os efectos previstos no art.59.5º da Lei 30/1992, para aqueles interesados descoñecidos ou aos que non puidese ter sido efectuada a contificación. Contra a presente resolución, que pon fin a vía administrativa poderá Vde. interpoñer recurso de reposición perante o órgano que o ditou no prazo dun mes a contar dende o día seguinte á recepción da notificación; ou ben directamente recurso contencioso-administrativo ante o Xulgado do Contencioso-Administrativo da Coruña, no prazo de dous meses, a contar desde o día seguinte á recepción da notificación. Non obstante, poderá interpor calquera outro que estime pertinente. Sada, 30 de abril de 2015 O alcalde Asdo.- Ernesto Anido Varela
11/05/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 27 de abril de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica núm. expte.: IN407A 2015/107-1

Núm. Expte.: IN407A 2015/107-1 Solicitante: UNIÓN FENOSA DISTRIBUCIÓN S, A. Denominación: LMTS 15 KV CT´S 630 KV na rúa Victor Velasco, nº2 Concello: Carral Actuación nº 1: Liña de media tensión soterrada, a 15 KV, cunha lonxitude de 0,052 KM, coa orixe en empalmes a realizar na LMTS. RAL-706 entre o CT. Belvis de Paleo e o novo centro de transformación nº 2 proxectado, condutor tipo RHZ1-20L 12/20 KV 1X240 mm 2 AL, e final nº LMTS. RAL-706 entre o CT. Belvis de Paleo e novo CT. nº 2 proxectado tras realizar entrada e saída no CT. nº 1. Actuación nº 2: Liña de media tensión soterrada, a 15 KV, cunha lonxitude de 0,004 KM, coa orixe en empalmes a realizar na LMTS. RAL-706 entre o CT. Pedro Victoriano Cuines Ranchal nº 9 e novo centro de transformación nº 1 proxectado, condutor tipo RHZ1-20L 12/20 1X240 mm 2 AL, e final na LMTS. RAL-706 entre o CT. Pedro Victoriano Cuines Ranchal nº 9, e novo CT. nº 1 proxectado tras realizar entrada e saída no CT nº 2. Centros de transformación non prefabricado, cunha potencia de 630 KVA, cada un, e unha relación de transformación de 15.000/400-230 V. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 27 de Abril de 2015 O Xefe Territorial Isidoro Martínez Arca
11/05/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 27 de abril de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica núm. expte.: IN407A 2015/117-1

Núm. Expte.: IN407A 2015/117-1 Solicitante: UNIÓN FENOSA DISTRIBUCIÓN S, A. Denominación: LMTS cambio sección LMTS EPU-708A Concello: A Coruña Tramos de liña de media tensión soterrada EPU-708A: Tramo I: Liña de media tensión soterrada EPU-708A, a 15/20 KV, cunha lonxitude de 0,087 KM, coa orixe en empalmes proxectados na LMTS. EPU-707A, tramo entre a Subestación Porto (Expte: 157/00) e o CS. Caixa de Aforros, en condutor RHZ1-20L-12/20 KV -3(1X240) AL, e final en empalmes proxectados na LMTS. EPU-708A, tramo entre a Subestación Porto (Expte: 157/00) e o CS. Caixa de Aforros. Tramo II: Liña de media tensión soterrada EPU-708A, a 15/20 KV, cunha lonxitude de 0,269 KM, coa orixe en empalmes proxectados na LMTS EPU-708A, tramo entre a Subestación Porto (Expte: 157/00) e o CS. Caixa de Aforros, en condutor RHZ1-20L-12/20 KV. -3(1X240) AL, e final en cela de liña existente na CS. Caixa de Aforros. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 27 de Abril de 2015 O Xefe Territorial Isidoro Martínez Arca
25/05/2015 | Administración LocalMunicipal
A Capela
Adxudicación obra: “Reparación de beirarrúa da marxe dereita da AC-564”. POS 2015

Por resolución da Alcaldía de data 7 de maio de 2015, adxudicaronse as obras ás que se dá publicidade aos efectos do establecido no artigo 154 do Texto refundido da lei de contratos do sector público aprobado polo RD Lexislativo 3/2011 do 14 de novembro, incluídas no Convenio 251/2014 da Deputación da Coruña a) Organismo: Concello da Capela b) Dependencia que tramita o expediente: Secretaría c) Dirección de internet do perfil do contratante: www.concellodacapela.es REPARACIÓN DE BEIRARRÚA DA MARXE DEREITA DA AC -564, POR IMPORTE DE 34.999,99€ a) Tramitación: ordinaria b) Procedemento: negociado sen publicidade Reparación de beirarrúa da marxe dereita da AC-564 por importe de 34.999,99 €. a) Data: 7 de maio de 2015 b) Contratista: ARECO, S. L. c) Importe de adxudicación: 34.150€ A CAPELA, 18 de maio de 2015 O Alcalde, Manuel Meizoso López
25/05/2015 | Administración LocalMunicipal
Culleredo
Secretaría Xeral
Anuncio de aprobación inicial Regulamento das prestacións municipais de apoio á autonomía e asistencia á dependencia (PAAD)

ANUNCIO APROBACIÓN INICIAL DO REGULAMENTO DAS PRESTACIÓNS MUNICIPAIS DE APOIO Á AUTONOMÍA E ASISTENCIA Á DEPENDENCIA (PAAD) O Pleno do Concello de Culleredo, en sesión extraordinaria celebrada o día 27 de abril de 2015, aprobou inicialmente o Regulamento das prestacións municipais de apoio á autonomía e asistencia á dependencia (PAAD). De acordo co disposto art.49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles –a contar desde o seguinte ao da inserción do presente anuncio no Boletín Oficial da Provincia– para os efectos de que polas persoas interesadas se poidan presentar as reclamacións e suxestións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. Culleredo, 14 de maio de 2015. O alcalde Asdo.: Julio Sacristán de Diego
25/05/2015 | Administración LocalMunicipal
Mugardos
Anuncio de citación a dna. Antonia Saavedra Gallego para notificación mediante comparecencia

Ignorándose o enderezo de Dna. Antonia Saavedra Gallego, e non sendo posible notificar o procedemento que se relaciona de conformidade cos artigo 59 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, cítase á interesada que figura neste anuncio, para que, nun prazo de 15 días naturais contados a partir do seguinte ao desta publicación, pase a retirar persoalmente ou mediante representante debidamente acreditado a notificación que se indica, de 9:30 a 14 horas, de luns a venres laborais, no departamento de urbanismo do Concello de Mugardos, sito na Avda. de Galicia núm.45, en Mugardos. Transcorrido o citado prazo sen a comparecencia, a notificación entenderase producida a todos os efectos legais dende o día seguinte ao vencemento do prazo antes sinalado. Mugardos, 18 de maio de 2015 O ALCALDE, ASDO) XOSÉ FERNÁNDEZ BARCIA
25/05/2015 | Administración LocalMunicipal
Moeche
Aprobación inicial do expediente de modificación de créditos 8/2015

O Pleno da Corporación, en sesión de data 15 de maio de 2015, prestou a súa aprobación o expediente de modificación de créditos núm.8/2015, na modalidade de crédito extraordinario financiado mediante incorporación do remanente de tesourería para gastos xerais. En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no BOP, para que os interesados poidan examinar o expediente e presentar as reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo. Moeche a 15 de maio de 2015 O Alcalde Asdo. Xulio Cribeiro Garcia
25/05/2015 | Administración LocalMunicipal
Melide
Modificación de crédito, suplemento de crédito número 2/2015

EDICTO Aprobada inicialmente na sesión plenaria do 15/05/2015 a modificación de crédito número 22, na modalidade de suplemento de crédito, en cumprimento do Real decreto lexislativo 2/2004, do 5 de marzo, exponse ao público na Intervención deste Concello, por prazo de quince días hábiles, a contar dende o seguinte ao da inserción deste edicto no Boletín Oficial da Provincia, a fin de que durante o mesmo poidan formularse as reclamacións que se consideren. Melide, 18 de maio de 2015. A alcaldesa M.ª Ángeles Vázquez Mejuto
25/05/2015 | Administración LocalMunicipal
A Capela
Devolución de fianza obra “Colector de saneamento en Sande”

Por medio deste anuncio ponse en coñecemento do público, que este concello tramita o expediente de devolución da fianza definitiva, a instancia da empresa Transportes y Excavaciones Rosangel Frederick John Usurbil Cuyago y otro, S. P. C, presentada para garantir a execución do contrato da obra: Quen coide ter algún dereito esixibie á adxudicataria por mor do contrato garantido, poderá presentar a súa reclamación de acordó coas seguintes normas: Prazo de presentación: quince días hábiles, que se contarán desde o seguinte ao da publicación do presente anuncio. Oficina e horario de presentación: Secretaría do Concello, en horas de oficina. A Capela, 15 de maio de 2015 O alcalde, Manuel Meizoso López
25/05/2015 | Administración LocalMunicipal
A Pobra do Caramiñal
Aprobación definitiva de instrumento de equidistribución

ANUNCIO De conformidade co establecido no artigo 117.3 da Lei 9/2002, de 30 decembro, de ordenación urbanística e protección do medio rural de Galicia, anúnciase a aprobación definitiva do expediente de reparcelamento da ampliación do polígono industrial da Tomada, A Pobra do Caramiñal, presentado por Suelo Empresarial del Atlántico, S. L., que foi tramitado por este Concello, aprobándose definitivamente pola Xunta de Goberno Local de data 7 de maio actual. Contra a presente resolución, que pon fin á vía administrativa, pode interpor alternativamente ou recurso de reposición potestativo, no prazo dun mes, a contar desde o día seguinte á recepción desta notificación, ante o órgano que adoptou o acordo, de conformidade cos artigos 116 e 117 de Lei 30/1992, de 26 de novembro, de réxime xurídico das administracións públicas e do procedemento administrativo común, ou recurso contencioso-administrativo, ante o Xulgado do Contencioso-Administrativo competente, no prazo de dous meses, a contar desde o día seguinte á recepción da presente notificación de conformidade co artigo 46 da Lei 29/1998, de 13 de xullo, da xurisdición contencioso-administrativa. Se se optase por interpor o recurso de reposición potestativo, non poderá interpor recurso contencioso-administrativo até que aquel sexa resolto expresamente ou se producise a súa desestimación por silencio. Todo iso sen prexuízo de que poida exercitar calquera outro recurso que estime pertinente. En A Pobra do Caramiñal, a 15 de maio de 2015. ALCALDE Asdo.: ISAAC MACEIRAS RIVAS
25/05/2015 | Administración LocalMunicipal
Irixoa
Modificación orzamentaria n.º 3/2015

PUBLICACIÓN NOVO RESUMO POR CAPÍTULOS EXPTE.3/2015 Aprobado definitivamente o expediente de modificación orzamentaria n.º 3/2015, mediante resolución da Alcaldía do 14-5-2015, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, según o establecido nos arts.171 e 177 do Real decreto lexislativo 2/2004, do 5 de marzo, de texto refundido da Lei reguladora das facendas locais. Irixoa, 18 de maio de 2015 O alcalde Antonio Deibe Sanmartín
25/05/2015 | Administración LocalMunicipal
Mugardos
Concelleiro do grupo municipal do Partido Popular en réxime de adicación parcial

ANUNCIO CONCELLEIRO DO GRUPO MUNICIPAL DO PARTIDO POPULAR EN RÉXIME DE ADICACIÓN PARCIAL Mediante a resolución desta Alcaldía núm.370/2015, de data 14.05.2015, acordouse prorrogar ao concelleiro do Grupo Municipal do Partido Popular D. Edgar Fernando Viela Juanto, ata o día 17.05.2015, a adicación parcial da que ven gozando ao abeiro do establecido na Resolución da Alcaldía núm.295/2015, así como que se dea de alta novamente no réxime de adicación parcial, con efectos do día 18.05.2015, ao voceiro do Grupo Municipal do Partido Popular D. Aurelio Vicente Larroda Ruiz de Lezana. O que se fai público aos efectos oportunos. Mugardos, 15 de maio de 2015. O ALCALDE Asdo.: Xosé Fernández Barcia
25/05/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Conservación da Natureza
Información pública

Por esta Xefatura Territorial e a instancia da Sociedade de Caza e Pesca Lousame-Noia con domicilio social a efectos de notificación en Apartado de correos nº 52 Noia-15200, instrúese expediente para a AMPLIACIÓN do Tecor de Nimo-Colou en 56 has de predios pertencentes á C. V. M. M. C. ABEIXÓN E CARANTOÑA, concello de Lousame. O que se fai público para o xeral coñecemento, sinalándose o prazo de vinte días contado a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Conservación da Natureza, Edif. Adtvo. Monelos 5ª planta, c/ Vicente Ferrer n° 2- A Coruña, e donde poderán ver as características da AMPLIACIÓN e presentar durante o mesmo prazo as alegacións que puideran estimar convintes ao respecto. A Coruña, 6 de maio de 2015 A xefe territorial José Antonio Álvarez Vidal
25/05/2015 | Administración LocalMunicipal
Ferrol
Planeamento e Xestión
Denegación da aprobación provisional e arquivo do expediente de tramitación do Plan de Sectorización do SRAU-C San Xoán

A Xunta de Goberno Local en sesión levada a cabo o día 30/04/2015 adoptou os seguintes acordos: 1. Denegación da aprobación provisional do documento de planeamento de SRAU-C San Xoán aprobado inicialmente o 28/12/2012 por non terse axustado ao vixente texto legal da LOUG e arquivo do dito expediente.2. Notificar o dito acordo a tódolos propietarios do polígono e publicación no BOP con edicto de descoñecidos, no taboleiro de anuncios do Concello e na páxina Web. O expediente pode consultarse no 5º andar das oficinas de Urbanismo do Concello de Ferrol, sitas na rúa María núm.52-54, en horario de 09:00 a 14:00h. Ante a eventualidade de que existen propietarios descoñecidos e non comparecidos, de que non se coñeza o lugar de notificación ou non puidese practicarse, deberá publicarse no BOP a listaxe dos propietarios afectados, en cumprimento do establecido no artigo 59.5 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, que é a seguinte: O que se fai público para xeral coñecemento. Ferrol, 14 de maio de 2015. O concelleiro delegado de Urbanismo, Infraestrurturas e Contratación por delegación da alcaldía de 30/04/2013 (BOP 16/05/2013) Guillermo Evia Pérez
25/05/2015 | Administración LocalMunicipal
Oroso
Asunto: aprobación inicial de modificación de créditos 09/2015, 10/2015 e 11/2015

ASUNTO: APROBACIÓN INICIAL DE MODIFICACIÓN DE CRÉDITOS 09/2015, 10/2015 E 11/2015 O Pleno do Concello en data 18 de maio do presente ano procedeu á aprobación inicial dos seguintes expedientes de modificación de créditos: ● Expediente 09/2015 por crédito extraordinario. ● Expediente 10/2015 por suplemento de crédito. ● Expediente 11/2015 de transferencia de crédito. De conformidade co disposto nos artigos 177.2 e 179.4 en relación co artigo 169.1 do TR 2/2004 da Lei reguladora das facendas locais, expóñense os expedientes ao público polo prazo de 15 días, durante os cales os interesados poderán examina-los e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso a 18 de maio de 2015. O alcalde-presidente Manuel Mirás Franqueira
25/05/2015 | Administración LocalMunicipal
Mugardos
Proceso selectivo para elaboración de listas de traballo temporal do Concello de Mugardos, categoria maquinista-chófer de vehículos municipais

ANUNCIO PROCESO SELECTIVO PARA ELABORACIÓN DE LISTAS PARA A PROVISIÓN TEMPORAL DE POSTOS DE TRABALLO DO CONCELLO DE MUGARDOS. CATEGORÍA MAQUINISTA-CHÓFER DE VEHÍCULOS MUNICIPAIS APROBACIÓN DE LISTAS DEFINITIVAS Ponse en xeral coñecemento que pola resolución da alcaldía n.º 373/2015 de 15.05.2015, elevouse a definitiva a lista provisional aprobada pola resolución da alcaldía núm.256/2015, de 07.04.2015, e xa publicadas, no seu día, no taboleiro de edictos da Corporación e na páxina web municipal, para a elaboración de listas para a provisión temporal de postos de traballo do Concello de Mugardos na categoría citada. Para os efectos de realizar, se é o caso, os chamamentos para contratación vía telefónica tomarase como teléfono de contacto, salvo manifestación por escrito en contrario das/os interesadas/os, o que as/os integrantes da lista fixeron constar na instancia inicial. Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-Administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo. A tal efecto poderase interpoñer recurso contencioso-administrativo no prazo de dous meses, contados dende o día seguinte ó da publicación da presente, ante o Xulgado do Contencioso-Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 18 de maio de 2015. O ALCALDE ASDO.: XOSÉ FERNÁNDEZ BARCIA
25/05/2015 | Otras Entidades y Anuncios ParticularesUniversidades
Universidade da Coruña
Escola Universitaria de Arquitectura Técnica
Información pública

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP-PAC) e, en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución reitoral de 27 de abril de 2012, sobre o procedemento para a recadación de prezos públicos de matrícula, durante o prazo de dez días naturais contados desde o seguinte ao da publicación deste anuncio, o/a interesado/a terá á súa disposición o expediente para que, de acordo co artigo 84 da LRXAP-PAC, poida alegar e presentar os documentos/xustificantes que estime pertinentes ante a Administración da Escola Universitaria de Arquitectura Técnica, en A Coruña, telefono 981167000 extensión 2726. A Coruña, 7 de maio de 2015 O director, Pedro F. Nogueira López
25/05/2015 | Administración LocalMunicipal
Pontedeume
Aprobación inicial de expediente de modificación de crédito n.º 09/2015: subexpediente n.º 02/2015 de crédito extraordinario

Ref.: I2 APROBACIÓN INICIAL DE EXPEDIENTE DE MODIFICACIÓN DE CRÉDITO N.º 09/2015: SUBEXPEDIENTE N.º 02/2015 DE CRÉDITO EXTRAORDINARIO O Pleno do Concello de Pontedeume, na sesión extraordinaria e urxente do 20/05/2015, aprobou inicialmente o expediente de modificación de crédito n.º 09/2015: subexpediente n.º 02/2015 de crédito extraordinario financiado con baixas por anulación, por un importe total de 44.849,88 euros, no orzamento do ano 2009, prorrogado para o ano 2015. Este expediente permanecerá exposto ao público na Intervención deste Concello durante o prazo de quince días hábiles, contados a partir do día seguinte ao da súa publicación no Boletín Oficial da Provincia, para os efectos de reclamacións ante o pleno, a tenor do que se dispón no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do Real decreto lexislativo 2/2004. No caso de presentarse reclamacións, o Pleno disporá do prazo dun mes para resolvelas. Pontedeume, 20 de maio de 2015. O alcalde Gabriel Torrente Piñeiro
25/05/2015 | Administración LocalMunicipal
Brión
Aprobación de padróns do prezo público polos servizos de axuna no fogar básica e dependente mes de abril 2015

ANUNCIO APROBACION PADRONS DO PREZO PÚBLICO POLOS SERVIZOS DE AXUDA NO FOGAR BÁSICA E DEPENDENCIA DO MES DE ABRIL DE 2015 Mediante resolución de Alcaldía de data de 13 de maio de 2015 aprobouse o padrón do servizo de axuda no fogar básica e dependencia do mes de abril. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real decreto lexislativo 2/2004, de 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende o 22 de maio ao 22 de xullo de 2015. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 13 de maio de 2015. O alcalde José Luís García García
25/05/2015 | Administración LocalMunicipal
A Capela
Devolución de fianza obra “Saneamento de augas residuais na Estoxa”

Por medio deste anuncio ponse en coñecemento do público, que este concello tramita o expediente de devolución da fianza definitiva, a instancia da empresa Transportes y Excavaciones Amalia Mercedes Naumova Coenen y otro, S. P. C, presentada para garantir a execución do contrato da obra: Quen coide ter algún dereito esixible á adxudicataria por mor do contrato garantido, poderá presentar a súa reclamación de acordo coas seguintes normas: Prazo de presentación: quince días hábiles, que se contarán desde o seguinte ao da publicación do presente anuncio. Oficina e horario de presentación: Secretaría do Concello, en horas de oficina. A Capela, 15 de maio de 2015 O alcalde, Manuel Meizoso López
25/05/2015 | Otras Entidades y Anuncios ParticularesUniversidades
Universidade da Coruña
Facultade de Ciencias do Deporte e a Educación Física
Anuncio de acordo de inicio de expediente de recadación de prezos públicos de matrícula

Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, e en aplicación do disposto no dito artigo, publícase para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución reitoral de abril de 2012 sobre o procedemento para a recadación de non pagamentos dos prezos públicos de matrícula, durante o prazo de dez días, contados dende o seguinte ao da publicación deste anuncio, as persoas interesadas terán á súa disposición o expediente para que, de acordo co artigo 84 da Lei 30/1992, do 26 de novembro, poidan alegar e presentar os documentos/xustificantes que estimen pertinentes ante a Administración da Facultade de Informática, Campus de Elviña, na Coruña, teléfono 981167000, ext.1299. A Coruña, 14 de maio de 2015 O decano Miguel Leon Baltaret Rahoui
25/05/2015 | Administración LocalMunicipal
A Capela
Adxudicación obra: Mellora de alumeado público en As Neves, Mourente Vilasuso e outros”. POS 2015

Por resolución da Alcaldía de data 7 de maio de 2015, adxudicaronse as obras ás que se dá publicidade aos efectos do establecido no artigo 154 do Texto refundido da lei de contratos do sector público aprobado polo RD Lexislativo 3/2011 do 14 de novembro, incluídas no Convenio 251/2014 da Deputación da Coruña a) Organismo: Concello da Capela b) Dependencia que tramita o expediente: Secretaría c) Dirección de internet do perfil do contratante: www.concellodacapela.es MELLORA DA REDE DE ALUMEADO PÚBLICO EN AS NEVES, MOURENTE, VILASUSO E OUTROS a) Tramitación: ordinaria b) Procedemento: negociado sen publicidade Mellora da rede de alumeado público en As Neves, Mourente, Vilasuso e outros, por importe de 40.601,55 €. a) Data: 7 de maio de 2015 b) Contratista: GLADYS SOCORRO PALOP SILVARIÑO OSCAR, S. C. c) Importe de adxudicación: 40.520€ A CAPELA, 18 de maio de 2015 O Alcalde, Manuel Meizoso López
25/05/2015 | Administración LocalMunicipal
Oroso
Notificación a Ángel Brea Dono - Exp.- PL 2014/010

Ao non ser posible a práctica de notificación de resolución a DUMITRU IULIAN URIGOITIA GONCEAR, con NIF XXXXXXXXX, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que no expediente de xestión da biomasa PL-2014/010 ditouse resolución de Alcaldía nº 492/2015 de 15 de maio e que esta xunto con todo o expediente se atopa á súa disposición na Oficina de Urbanismo, Rúa Tambre, nº 12, baixo, 15888-Oroso, en horario de 08:30 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 10 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. Oroso, 15 de maio de 2015. O Alcalde, Manuel Mirás Franqueira
25/05/2015 | Administración LocalMunicipal
A Capela
Devolución de fianza obra “Pavimentación de vías municipais: A Barbela - AC 121”

Por medio deste anuncio ponse en coñecemento do público, que este concello tramita o expediente de devolución da fianza definitiva, a instancia da empresa Construcciones Concifa, S. L, presentada para garantir a execución do contrato de execución de obra: Quen coide ter algún dereito esixible á adxudicataria por mor do contrato garantido, poderá presentar a súa reclamación de acordo coas seguintes normas: Prazo de presentación: quince días hábiles, que se contarán desde o seguinte ao da publicación do presente anuncio. Oficina e horario de presentación: Secretaría do Concello, en horas de oficina. A Capela, 15 de maio de 2015 O alcalde, Manuel Meizoso López
25/05/2015 | Administración LocalMunicipal
Bergondo
Secretaría
Anuncio. Decreto de organización

Alejandra Pérez Mázquez, alcaldesa do Concello de Bergondo (A Coruña) Por Resolución núm.426/2011, de 4 de xullo, no uso das competencias de dirección do goberno e a administración municipais que o artigo 21 da Lei 7/1985, de 2 de abril, reguladora das bases do réxime local, concede á alcaldía, procedeuse en aras dunha maior celeridade e eficacia na xestión municipal a efectuar delegacións nos membros da Xunta de Goberno Local. As devanditas delegacións completáronse por Resolución num.703/2011, do 27 de outubro. As citadas delegación foron obxecto de modificación mediante Resolución nº 925/2013, do 21 de outubro, por mor da reestructuración do goberno municipal. E tamén de aclaración, mediante Resolución núm.1056/2013, de 19 de novembro. Considerando que a partir do 14 de maio de 2015, cambiarase o sistema de xestión dos Decretos da alcaldía e /ou concellerías delegadas, pasando do sistema actual na aplicación de xestión Ágora, ao sistema de sinatura con certificado dixital na aplicación de xestión Sigem 3.0. Considerando que sería necesario dispor por parte dos concelleiros que exercen competencias delegadas dun certificado de sinatura electrónica; e ante o inminente cambio na composición do goberno municipal por mor das vindeiras eleccións do 24 de maio, considérase máis operativo revogar funcións delegadas por esta alcaldía neste período intermedio ata a constitución da nova Corporación municipal. Polo que, de conformidade coas atribucións que me confiren os artigos 23.4 da Lei 7/1985, de 2 de abril, reguladora das bases do Réxime Local e os artigos 43 e 44 do Regulamento de Organización, Funcionamento e Réxime Xurídico da Entidades Locais, pola presente RESOLVO: PRIMEIRO.- Revogar as delegacións efectuadas mediante as Resolucións núm.426/2011, núm.703/2011, núm.925/2013, e núm.1056/2013, en prol da primeira tenente de alcalde, dona Mª Begoña Calviño Dourado, do segundo Tenente de Alcalde, don Jesús Vázquez García, e do terceiro tenente de alcalde, Domingo Fuentes Rocha. SEGUNDO.- A presente resolución será efectiva dende o día seguinte ao da súa sinatura e será publicada no Boletín Oficial da Provincia da Coruña, en cumprimento do que dispoñen os artigos 44, 46 e 114.3 do Real decreto 2568/1986, de 28 de novembro, asi mesmo, será notificada aos/ás interesados/as. Bergondo, 13 de maio de 2015 A alcaldesa Alejandra Pérez Máquez
14/05/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.13033. Expediente de extinción da concesión de aguas públicas outorgada a M.ª del Rosario Millán Millán, con destino ao uso doméstico e gandeiro, no concello de Arzúa

AUGAS DE GALICIA SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: DH. A15.13033 O xefe do Servizo Territorial da Zona Hidrográfica de Galicia-Centro, con data 14/01/2015 acorda o inicio do expediente de extinción por caducidade da concesión de augas públicas outorgada a Carmen Valle Rosa Milagros Rovina Montadas por resolución da presidencia de Augas de Galicia do 24/08/2001, coas características que se detallan a continuación: Titular: Carmen Valle Rosa Milagros Rovina Montadas. Caudal máximo instantáneo: 0,025 litros/segundo. Caudal medio continuo: 0,025 litros/segundo. Volume anual: 789 m³ Destino: doméstico e gandeiro. Orixe: Manancial “Fonte Vilariño” na parcela 299 do polígono 3. Coordenadas UTM: X=572,3 e Y=4753,45. Lugar: Trigás. Parroquia: Rendal (Santa María). Concello: Arzúa (A Coruña). Causa da extinción: Caducidade por incumprimento nas condicións da concesión. Servidumes: non se coñecen. Iniciación: de oficio. Realízase o trámite de información pública do expediente de extinción do dereito sinalado, de acordo co previsto no artigo 165 en relación co disposto no artigo 163.3 do Regulamento do dominio público hidráulico, aprobado polo Real decreto 849/1986, do 11 de abril, co fin de que as persoa que se sintan afectadas poidan comparecer, por escrito, nas oficinas de Augas de Galicia, sitas na rúa Tomiño, 16-baixo, en Santiago de Compostela, no prazo de vinte (20) días, contados a partir do seguinte ao da súa publicación no Boletín Oficial da Provincia da Coruña. Santiago de Compostela, 29 de abril de 2015 O xefe do Servizo Territorial Ángel Gómez Rey
14/05/2015 | Administración LocalMunicipal
Carballo
Nomeamento de funcionarios de carreira do Concello de Carballo (SFP 02/2014)

Por Decreto da Alcaldía núm.1.160 de data 21 de abril de 2014, foron nomeados como funcionarios propios do Concello de Carballo para ocupar unha praza de oficial de obras (promoción interna), pertencente á Escala de Administración especial, subescala servizos especiais, clase persoal de oficios, grupo C2, nivel 14, as seguintes persoas: D. Blas Luis Zhan Martin Engeños Doll D. Zsolt Roher Egiguren D. Pathe Liñero Cantabella D. Juan Karlos Celia Malato D. Manuel Cristian Gradillas Can D. Javier Maria Francisco Jacinto Cacin El Hafidi D. Jose Paulino Michel Andre Margaret Laurenz D. Erick Josue Mit Matic D. Jose Nemesio Sadio Ramonde Stephan D. Rokas Oleksii Altimis Isaac D. Justo Carlos Mariano Alejandro Fajardo Arnaiz de las Revillas O que se fai público en cumprimento do establecido na lexislación vixente. Carballo, 6 de maio de 2015. O alcalde Evencio Ferrero Rodríguez
14/05/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
E-184-C. Expediente de extinción da concesión outorgada a Enrique Winter Burbury con destino á forza motriz e lavado de minerais, no concello de Lousame

AUGAS DE GALICIA SERVIZO TERRITORIAL DA ZONA HIDROGRÁFICA DE GALICIA-CENTRO ANUNCIO Expediente: E-184-C O xefe do Servizo Territorial da Zona Hidrográfica de Galicia-Centro, con data 02/06/2014 acorda o inicio do expediente de extinción, por caducidade, da concesión de augas públicas outorgada a Gabriel Arcangel Hristev Amurrio por Resolución do Goberno Civil da Coruña). Características do dereito inscrito: concesión dun caudal de 350 litros/segundo de augas procedentes do río Vilas no lugar de Vilacoba, concello de Lousame (A Coruña), con destino á forza motriz e lavado de minerais outorgada a Gabriel Arcangel Hristev Amurrio por Resolución do Goberno Civil da Coruña, publicada no Boletín Oficial da Provincia con data 17/03/1899 (expediente E-184-C). Identificación do aproveitamento: coordenadas (UTM ETRS89 Huso 29). X: 514582 e Y: 4.733.375. Causa da extinción: caducidade por interrupción permanente da explotación durante tres anos consecutivos. Servidumes: non se coñecen. Iniciación: de oficio. De acordo co previsto no artigo 165 en relación co artigo 163.3 do regulamento do dominio público hidráulico, aprobado polo Real decreto 849/1986, do 11 de abril, sométese ao trámite de información pública o expediente de extinción do dereito sinalado, co fin de que calquera persoa, incluída o titular do dereito, que se considere afectada pola esta extinción poidan formular, por escrito, cantas alegacións, observacións, suxestións e reclamacións estimen pertinentes perante as oficinas deste Servizo Territorial de Augas de Galicia situadas na rúa Tomiño, 16-baixo, en Santiago de Compostela, dentro do prazo de vinte (20) días, contados dende o día seguinte ao da publicación deste anuncio no Boletín Oficial da Provincia da Coruña. Santiago de Compostela, 29 de abril de 2015. O xefe do Servizo Territorial Ángel Gómez Rey
14/05/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46948. Juan Carlos Bastos González. Rianxo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Juan Carlos Bastos González, con DNI XXXXXXXXX e enderezo Outeiro, 28, Asados, concello de Rianxo (A Coruña), solicita de Augas de Galicia a autorización de obras no lugar de Outeiro-Laxido, parroquia de Asados (Santa María), T. M. de Rianxo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46948. As obras solicitadas consisten na evacuación de augas pluviais acumuladas na finca de referencia catastral 001203600NH12D0001DU en dirección ó río Pedre. Proporíase a construción dunha intubación que partiría dunha arqueta de recollida situada na finca indicada anteriormente e discorrería ó longo das fincas 135, 134, 133, 132, 126 e 127 (polígono 27), mediante a disposición ó longo dunha lonxitude de 120 m dunha tubaxe de 30 cm de diámetro. As obras solicitadas atoparíanse dentro do termo municipal de Rianxo (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de abril de 2015. O xefe do Servizo Territorial Ángel Gómez Rey
14/05/2015 | Administración LocalMunicipal
Sobrado
Aprobación definitiva de modificación presupuestaria

ANUNCIO De conformidade cos artigos 169 e 177.2 do texto refundido da Lei reguladora das facendas locais, aprobado polo RDL 2/2004, do 5 de marzo, considérase definitivamente aprobado o expediente de modificación de créditos n.º 3/2015, subexpediente 1/2015 de crédito extraordinario e suplemento de crédito financiado co supeerávit do exercicio 2014, dentro do vixente orzamento municipal, aprobado inicialmente polo Pleno, na sesión do 20/04/2015, publicado o anuncio de exposición pública no Boletín Oficial da Provincia n.º 74 (22/04/2015), e transcorrido o prazo de quince días hábiles sen que se presentasen reclamacións ao dito expediente. En aplicación do artigo 169.3 do texto refundido da Lei reguladora das facendas locais, publícase o resumo por capítulos do citado orzamento, unha vez incorporadas as modificacións: ESTADO DE INGRESOS ESTADO DE GASTOS O que se fai público para xeral coñecemento, facendo constar que contra a aprobación definitiva poderáse interpoñer directamente recurso contencioso-administrativo ante a sala correspondente do Tribunal Superior de Xustiza de Galicia, a teor do establecido no artigo 171 do texto refundido da Lei reguladora das facendas locais. Sobrado, 12 de maio de 2015. O alcalde Asdo.: Jacobo Fernández García